આ પૂર્વ-પશ્ચિમ લગ્નપ્રથાની શરૂઆત 2013માં સાત જોડા સાથે થઈ હતી. ગયા વર્ષે આવા 45 જોડા લગ્નના બંધને બંધાઈ ગયા હતા. રામજી પટેલ જણાવે છે, આ સંખ્યા વધતી જ જવાની છે. છેલ્લા 4 વર્ષમાં 200 જેટલી ઓરિયા છોકરીઓએ ગુજરાતના પટેલ યુવકો સાથે લગ્ન કર્યા છે. ગુજરાતી ફેમિલીમાં પરણનારી દરેક ઓરિયા છોકરી માટે ગાર્ડિયન પેરેન્ટ્સ તરીકે એક ગુજરાતી પરિવારની નિમણૂંક કરવામાં આવે છે. છોકરીને કોઈપણ સમસ્યા નડે તો તે આ પરિવારનો સંપર્ક કરી શકે છે. ઓડિશાની છોકરીઓ લગ્ન પછી ગુજરાતમાં ઘણી ખુશ રહે છે અને આસાનીથી નવા કલ્ચરને અપનાવી લે છે. આવા અનેક કિસ્સાઓને પગલે ઓડિશામાં પણ ગુજરાતી યુવકોને પરણવા તરફ ઝુકાવ વધી રહ્યો છે.